Impératif passé

Ny imperatif passé dia filazam-potoana ao amin' ny filaza mandidy (mode impératif) ao amin' ny fitsipiteny frantsay, izay mifanandrify amin' ny fotoana ankehitriny sy hoavy, tsy araka io anarany io. Ny hoe "passé" (ara-bakiteny: "lasa") eto dia manambara fahavitana na fahatanterahana fotsiny, izay milaza fanehoan-javatra efa. Ampiasaina hilazana fibaikoana, fandrarana, fangatahana, fiangaviana, na tsodrano tokony ho vitaina na tanterahin' izay naheno izany mialoha ny impératif passé. Izany no ifanoherany amin' ny impératif présent izay tsy manambara fahavitana na fahatanterahana mialoha (fanehoan-javatra tsy efa). Ny passé composé (amin' ny maha filazam-potoana afaka mitodika any amin' ny hoavy azy) sy ny futur antérieur no mifanandrify aminy. Tsy mahakasika ny fotoana lasa izy fa mitodika any amin' ny hoavy. Tsy tena miasa betsaka ny impératif passé raha ampitahaina amin' ny impératif présent.

Ohatra

 Aie écrit ce rapport demain.
 Soyez partis à midi.
 Ayons fini les devoirs à 7 h.

 Jereo koa 

 Filazam-potoana

 Filazam-potoana ao amin' ny filaza tsotra (mode indicatif) ao amin' ny fitsipiteny frantsay: présent de l'indicatif, passé composé, imparfait de l'indicatif, passé simple, plus-que-parfait de l'indicatif, passé antérieur, futur simple, futur antérieur, futur simple du passé, futur antérieur du passé.
 Filazam-potoana ao amin' ny filaza ifampiankinana (mode subjonctif) ao amin' ny fitsipiteny frantsay: subjonctif présent, subjonctif passé, subjonctif imparfait, subjonctif plus-que-parfait
 Filazam-potoana ao amin' ny filaza mihonohono (mode conditionnel) ao amin' ny fitsipiteny frantsay: conditionnel présent, conditionnel passé
 Filazam-potoana ao amin' ny filaza mandidy (mode impératif) ao amin' ny fitsipiteny frantsay: impératif présent, impératif passé
 Filazam-potoana ao amin' ny filaza tsy mitanisa (mode infinitif) ao amin' ny fitsipiteny frantsay: infinitif présent, infinitif passé
 Filazam-potoana ao amin' ny ova-matoanteny (mode participe) ao amin' ny fitsipiteny frantsay:  participe présent, participe passé